ข้อบัญญัติองค์การบริหารส่วนตำบลแม่ข่าข้อบัญญัติองค์การบริหารส่วนตำบลแม่ข่าเรื่องการลดหย่อนและยกเว้นภาษีบำรุงท้องที่ในเขตพื้นที่องค์การบริหารส่วนตำบลตำบลแม่ข่าพ.ศ.๒๕๕๒[๑] โดยที่เป็นการสมควรตราข้อบัญญัติองค์การบริหารส่วนตำบลแม่ข่าว่าด้วยการลดหย่อนและยกเว้นภาษีบำรุงท้องที่ในเขตพื้นที่ขององค์การบริหารส่วนตำบลแม่ข่าพ.ศ. ๒๕๕๒ อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓โดยได้รับความเห็นชอบจากสภาองค์การบริหารส่วนตำบลแม่ข่าและนายอำเภอฝางจึงตราข้อบัญญัติองค์การบริหารส่วนตำบลแม่ข่าขึ้นไว้ ดังต่อไปนี้ข้อ ๑ข้อบัญญัติองค์การบริหารส่วนตำบลนี้เรียกว่าข้อบัญญัติองค์การบริหารส่วนตำบลแม่ข่า เรื่องการลดหย่อนและยกเว้นภาษีบำรุงท้องที่ในเขตพื้นที่องค์การบริหารส่วนตำบลแม่ข่า พ.ศ.๒๕๕๒ข้อ ๒ข้อบัญญัติองค์การบริหารส่วนตำบลนี้ให้ใช้บังคับตั้งแต่วันที่ได้ประกาศไว้โดยเปิดเผย ณ สำนักงานองค์การบริหารส่วนตำบลแม่ข่าแล้ว๗ วันข้อ ๓บรรดาข้อบัญญัติ กฎ ข้อบังคับระเบียบคำสั่งอื่นใดในส่วนที่ตราไว้เป็นข้อบัญญัติองค์การบริหารส่วนตำบลหรือซึ่งขัดหรือแย้งกับข้อบัญญัติองค์การบริหารส่วนตำบลนี้ให้ใช้ข้อบังคับนี้แทนข้อ ๔ในข้อบัญญัติองค์การบริหารส่วนตำบลนี้ที่ดิน หมายความว่าพื้นที่ดิน และให้หมายความรวมถึงพื้นที่ที่เป็นภูเขาหรือที่ที่มีน้ำด้วยเจ้าของที่ดิน หมายความว่าบุคคลหรือคณะบุคคลไม่ว่าจะเป็นบุคคลธรรมดา หรือนิติบุคคล ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชนปี หมายความว่า ปีปฏิทินเจ้าพนักงานท้องถิ่น หมายความว่านายกองค์การบริหารส่วนตำบลแม่ข่า หรือปลัดองค์การบริหารส่วนตำบลหรือหัวหน้าส่วนการคลังพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งให้ปฏิบัติการตามข้อบัญญัตินี้ข้อ ๕การส่งคำสั่งเป็นหนังสือหนังสือแจ้งการประเมิน หรือหนังสืออื่น ให้แก่บุคคลใดให้ปฏิบัติดังต่อไปนี้(๑)ให้ส่งในเวลากลางวันระหว่างพระอาทิตย์ขึ้นถึงพระอาทิตย์ตก หรือในเวลาทำการ(๒) ให้ส่ง ณภูมิลำเนาหรือสถานที่ทำการของผู้รับหรือให้ส่งโดยทางไปรษณีย์ลงทะเบียนถ้าไม่พบผู้รับณ ภูมิลำเนาหรือสถานที่ทำการของผู้รับ ให้ส่งแก่ผู้ซึ่งบรรลุนิติภาวะแล้วซึ่งอยู่ณ ภูมิลำเนาหรืออยู่ในบ้านหรือสถานที่ทำการของผู้นั้นถ้าไม่สามารถจะส่งตามวิธีดังกล่าวได้ให้ปิดหนังสือนั้นไว้ในที่แลเห็นได้ง่าย ณภูมิลำเนาหรือสถานที่ทำการของผู้นั้น หรือลงประกาศแจ้งความในหนังสือพิมพ์รายวันอย่างน้อยสองฉบับหรือโฆษณาด้วยวิธีอื่นเมื่อได้ปฏิบัติการตามวิธีดังกล่าวและเวลาได้ล่วงพ้นไปไม่น้อยกว่า ๗วันนับแต่วันที่ปฏิบัติการให้ถือว่าบุคคลนั้นได้รับหนังสือนั้นแล้วข้อ ๖บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดเดียวกันและใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลแม่ข่าให้ลดหย่อนและยกเว้นภาษีบำรุงท้องที่เป็นจำนวน ๕ ไร่การลดหย่อนและยกเว้นตามเกณฑ์ในข้อนี้ ให้ได้รับการลดหย่อนสำหรับที่ดินที่อยู่ในจังหวัดเชียงใหม่จังหวัดหนึ่งแต่จังหวัดเดียวข้อ ๗เมื่อกรรมสิทธิ์หรือการครอบครองของเจ้าของที่ดินได้โอนตกไปยังบุคคลอื่นให้ผู้รับโอนมีหน้าที่ร่วมกับเจ้าของที่ดินเดิมเสียภาษีบำรุงท้องที่ค้างชำระไม่เกินห้าปีรวมทั้งปีสุดท้ายที่มีการเปลี่ยนแปลงเจ้าของที่ดินด้วยส่วนภาษีบำรุงท้องที่ค้างชำระเกิน ๕ ปีคงอยู่ในความรับผิดของเจ้าของที่ดินเดิมความในวรรคก่อนมิให้ใช้บังคับแก่ผู้รับโอนซึ่งได้กรรมสิทธิ์มาในการขายทอดตลาดโดยคำสั่งศาลหรือคำสั่งของเจ้าพนักงานพิทักษ์ทรัพย์ในคดีล้มละลายหรือคำสั่งขายทอดตลาด ตามพระราชบัญญัติภาษีบำรุงท้องที่ พ.ศ. ๒๕๐๘แก้ไขเพิ่มเติมถึง (ฉบับที่ ๓) พ.ศ. ๒๕๔๓ การชำระภาษีบำรุงท้องที่ข้อ ๘ในการประเมินภาษีบำรุงท้องที่ให้เจ้าพนักงานประเมินคำนวณภาษีบำรุงท้องที่และแจ้งการประเมินภายในเดือนมีนาคมโดยปิดประกาศแจ้งการประเมินไว้ ณ ที่ทำการกำนัน และที่ทำการผู้ใหญ่บ้านในกรณีที่ผู้มีหน้าที่เสียภาษีบำรุงท้องที่ได้รับแจ้งการประเมินภายหลังเดือนมีนาคมให้ชำระภาษีบำรุงท้องที่ภายในสามสิบวันนับแต่วันที่ได้รับแจ้งการประเมินข้อ ๙ให้ผู้มีหน้าที่เสียภาษีบำรุงท้องที่นำเงินไปชำระต่อพนักงานเจ้าหน้าที่ณที่ทำการองค์การบริหารส่วนตำบลแม่ข่าที่ที่ดินของผู้เสียภาษีบำรุงท้องที่ที่ตั้งอยู่หรือสถานที่อื่นที่นายกองค์การบริหารส่วนตำบลแม่ข่ากำหนดโดยประกาศล่วงหน้าข้อ ๑๐การชำระภาษีบำรุงท้องที่นั้นให้ถือว่าเป็นการสมบูรณ์เมื่อได้รับใบเสร็จรับเงินที่พนักงานเจ้าหน้าที่ผู้มีหน้าที่ในการนี้ได้ลงลายมือชื่อรับเงินแล้วเว้นแต่การชำระภาษีตามวรรคสองการชำระภาษีบำรุงท้องที่จะชำระโดยการส่งธนาณัติตั๋วแลกเงินของธนาคารหรือเช็คที่ธนาคารรับรองทางไปรษณีย์ลงทะเบียนไปยังสถานที่ตามข้อ ๙ก็ได้โดยสั่งจ่ายให้แก่องค์การบริหารส่วนตำบลแม่ข่าหรือชำระโดยผ่านธนาคารและให้ถือว่าวันส่งทางไปรษณีย์วันชำระผ่านธนาคารเป็นวันชำระภาษีข้อ ๑๑ให้ผู้มีหน้าที่เสียภาษีบำรุงท้องที่ภายในเดือนเมษายนของทุกปีข้อ ๑๒ให้ผู้มีหน้าที่เสียภาษีบำรุงท้องที่นำเงินไปชำระต่อพนักงานเจ้าหน้าที่ณ ที่ทำการองค์การบริหารส่วนตำบลแม่ข่าที่ที่ดินของผู้เสียภาษีบำรุงท้องที่ที่ตั้งอยู่หรือสถานที่อื่นที่นายกองค์การบริหารส่วนตำบลแม่ข่ากำหนดโดยประกาศล่วงหน้าข้อ ๑๓ถ้าภาษีบำรุงท้องที่สำหรับที่ดินของเจ้าของเดียวกันในตำบลเดียวกันมีจำนวนไม่ถึง ๑ บาทเป็นอันไม่ต้องเสียภาษีบำรุงท้องที่สำหรับที่ดินแปลงนั้นข้อ ๑๔ภาษีบำรุงท้องที่จำนวนใดที่เจ้าพนักงานประเมินได้แจ้งหรือประกาศการประเมินแล้วถ้ามิได้ชำระภายในเวลาที่กำหนดให้ถือเป็นภาษีบำรุงท้องที่ค้างชำระเงินเพิ่มข้อ ๑๕ให้เจ้าของที่ดินเสียเงินเพิ่มนอกจากเงินที่ต้องเสียภาษีบำรุงท้องที่ในกรณีและอัตรา ดังต่อไปนี้(๑)ไม่ยื่นแบบแสดงรายการที่ดินภายในระยะเวลาที่กำหนด ให้เสียเงินเพิ่มร้อยละ ๑๐ ของจำนวนเงินที่ต้องเสียภาษีบำรุงท้องที่เว้นแต่กรณีที่เจ้าของที่ดินได้ยื่นแบบแสดงรายการที่ดินก่อนที่เจ้าพนักงานประเมินจะได้แจ้งให้ทราบถึงการละเว้นนั้นให้เสียเงินเพิ่มร้อยละ ๕ ของจำนวนเงินที่ต้องเสียภาษีบำรุงท้องที่(๒)ยื่นแบบแสดงรายการที่ดินโดยไม่ถูกต้องทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มร้อยละ ๑๐ ของภาษีบำรุงท้องที่ที่ประเมินเพิ่มเติมเว้นแต่กรณีที่เจ้าของที่ดินได้มาขอแก้ไขแบบแสดงรายการที่ดินให้ถูกต้องก่อนที่เจ้าพนักงานประเมินแจ้งประเมิน(๓)ชี้เขตแจ้งจำนวนเนื้อที่ดินไม่ถูกต้องต่อเจ้าพนักงานสำรวจโดยทำให้จำนวนเงินที่จะต้องเสียภาษีบำรุงท้องที่ลดน้อยลงให้เสียเงินเพิ่มอีกหนึ่งเท่าของภาษีบำรุงท้องที่ที่ประเมินเพิ่มเติม(๔) ไม่ชำระภาษีบำรุงท้องที่ภายในเวลาที่กำหนดให้เสียเงินเพิ่มร้อยละ ๒๔ ต่อปีของจำนวนเงินที่จะต้องเสียภาษีบำรุงท้องที่เศษของเดือนให้นับเป็นหนึ่งเดือน ทั้งนี้ มิให้นำเงินเพิ่มตาม (๑)(๒) หรือ (๓) มาคำนวณเพื่อเสียเงินเพิ่มตาม (๔) ด้วยข้อ ๑๖ให้นายกองค์การบริหารส่วนตำบลแม่ข่ามีหน้าที่รักษาการตามข้อบัญญัตินี้และให้มีอำนาจออกระเบียบ ข้อบังคับ หรือคำสั่ง เพื่อปฏิบัติการตามข้อบัญญัตินี้ประกาศณ วันที่ ๒๖ สิงหาคม พ.ศ. ๒๕๕๒มงคลศักดิ์เมืองธรรมปลัดองค์การบริหารส่วนตำบลแม่ข่าปฏิบัติหน้าที่นายกองค์การบริหารส่วนตำบลแม่ข่าปริยานุช/ผู้จัดทำ๓๐พฤศจิกายน ๒๕๕๒นันท์นภัสร์/ตรวจ๓๐พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๙ ง/หน้า ๑๒๘/๒๐ พฤศจิกายน ๒๕๕๒